Rámcová dohoda pre časť zákazky č. 1-6 (doplní sa)

uzavretá v zmysle ust. § 83 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“) a ust. § 269 ods. 2 zákona č. 513/1991 Zb. Obchodný zákonník (ďalej len „dohoda“)

Strany dohody:

Dodávateľ:

Obchodné meno :

Sídlo :

Zápis: :

Zastúpený :

Bankové spojenie :

Číslo účtu :

IČO :

DIČ :

(ďalej len „**dodávateľ**“)

a

Odberateľ č. 1:

Názov : Hlavné mesto Slovenskej republiky Bratislava

Sídlo : Primaciálne námestie 1, 814 99 Bratislava

Zastúpený : Ing. arch. Matúš Vallo, primátor

Bankové spojenie : ČSOB a.s.

Číslo účtu : IBAN: SK37 7500 0000 0000 2582 9413

IČO : 00603481

DIČ : 2020372596

(ďalej len „**odberateľ 1**“)

a

**Odberateľ č. 2:**

Názov : Odvoz a likvidácia odpadu a.s. v skratke: OLO a.s.

Sídlo : Ivanská cesta 22, 821 04 Bratislava

Zastúpený :

Bankové spojenie : ČSOB, a. s.

Číslo účtu : IBAN: SK37 7500 0000 0000 2533 2773

IČO : 00681300

DIČ : 2020318256

(ďalej len „**odberateľ 2**“)

(odberateľ 1 a odberateľ 2 ďalej spolu aj ako „**odberatelia**“)

(dodávateľ a odberatelia ďalej spolu aj ako „**strany dohody**“)

Článok I.

Predmet dohody

1. Odberatelia, ako verejní obstarávatelia, vyhlásili v rámci príležitostného verejného obstarávania podľa ust. § 16 zákona o verejnom obstarávaní verejnú súťaž na predmet zákazky „Nákup motorových vozidiel“. Predmetná súťaž bola vyhlásená uverejnením v Úradnom vestníku EÚ pod značkou 2019/S 238-583098 zo dňa 10.12.2019 a vo Vestníku verejného obstarávania č. 252/2019 zo dňa 11.12.2019 pod značkou 35058 – MST a bola realizovaná postupom podľa ust. § 66 ods. 7 zákona o verejnom obstarávaní.
2. Túto dohodu uzatvárajú strany dohody ako výsledok verejnej súťaže na predmet zákazky pre časť č. 1 – 6 s názvom „xxx“.
3. Predmetom dohody je kúpa a predaj motorových vozidiel (ďalej len „**tovar**“) v zmysle výsledku verejného obstarávania a v zmysle Všeobecných zmluvných podmienok hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa zákona o verejnom obstarávaní zo dňa 06.09.2019 (ďalej len „**Všeobecné zmluvné podmienky**“). Továrenská značka, typ motorových vozidiel a ich podrobná špecifikácia a výbava sú uvedené v Prílohe č. 1 tejto dohody, ktorá tvorí jej neoddeliteľnú prílohu. Všeobecné zmluvné podmienky tvoria Prílohu č. 2 tejto dohody a sú jej neoddeliteľnou prílohou.
4. Touto rámcovou dohodou sa dodávateľ zaväzuje na základe objednávky vystavenej niektorým z odberateľov dodávať tovar vo vlastnom mene a na vlastnú zodpovednosť, rešpektujúc podmienky dohodnuté v tejto rámcovej dohode a/alebo vo Všeobecných zmluvných podmienkach.
5. Odberatelia sa zaväzujú tovar, dodaný na základe objednávok od dodávateľa prevziať v súlade s podmienkami stanovenými touto rámcovou dohodou a/alebo Všeobecnými zmluvnými podmienkami a zaplatiť zaň cenu podľa článku II. Dohody.
6. Odberatelia majú záujem kúpiť od dodávateľa tovar v maximálnom počte XX (doplní sa pre každú rámcovú dohodu podľa konkrétnej časti) motorových vozidiel počas trvania tejto dohody.

**Článok II.**

Cena

* 1. Cena za tovar je stanovená na základe ponuky dodávateľa ako úspešného uchádzača vo verejnej súťaži a v súlade so zákonom č. 18/1996 Z. z. o cenách. V dohodnutej cene sú zahrnuté všetky náklady dodávateľa súvisiace s dodaním tovaru do miesta dodania, vrátane nákladov na dopravu do miesta dodania a primeraný zisk.
  2. Jednotková cena tovaru je uvedená v prílohe č. 3 tejto rámcovej dohody – Návrh na plnenie kritéria na vyhodnotenie ponúk (z ponuky predloženej vo verejnom obstarávaní), ktorá tvorí neoddeliteľnú prílohu dohody.
  3. Celkový finančný limit pre nákup tovaru na základe tejto rámcovej dohody nesmie počas jej platnosti a účinnosti prekročiť sumu XX (doplní sa pre každú rámcovú dohodu podľa konkrétnej časti). Tento finančný limit je maximálny. Odberatelia nie sú povinní počas platnosti a účinnosti rámcovej dohody vyčerpať uvedený finančný limit prostredníctvom zadávania jednotlivých objednávok.

Článok III.

Miesto, spôsob a doba plnenia

* 1. Jednotlivé dodávky tovaru podľa tejto dohody sa budú realizovať na základe písomnej objednávky vystavenej niektorým z odberateľov, v ktorej bude presne stanovený jeho druh, množstvo, cena, ako aj predpokladaný termín dodania tovaru vrátane náležitostí určených príslušnou právnou normou.
  2. Objednaný tovar bude dodávateľom dodaný na miesto dodania a prevzatý formou dodacieho listu (preberacieho protokolu), ktorý bude podpísaný zodpovedným zamestnancom odberateľa 1 a/alebo odberateľa 2.
  3. Objednaný tovar bude dodaný bez zbytočného odkladu najneskôr do 22 týždňov od doručenia objednávky dodávateľovi.
  4. Dodávateľ zabezpečí dopravu objednaného tovaru na miesto dodania určeného objednávateľmi.
  5. Ak nie je dodávateľ schopný dodať objednaný tovar v žiadanom druhu, množstve a termíne, je na túto skutočnosť povinní odberateľov bezodkladne upozorniť.

Článok IV.

Platobné podmienky

1. Dodávateľ je oprávnený dodaný tovar fakturovať faktúrou - daňovým dokladom. Každá faktúra doručená odberateľom na zaplatenie musí obsahovať údaje v zmysle Všeobecných zmluvných podmienok.

Článok V.

Zodpovednosť za vady tovaru a záruka

1. Zodpovednosť za vady tovaru sa spravuje čl. XI Všeobecných zmluvných podmienok.
2. Strany dohody sa dohodli, že dodávateľ poskytuje na tovar, vrátane všetkých jeho súčastí a príslušenstva, záruku za akosť počas doby 5 rokov alebo najazdenia 100 000 km, podľa toho, ktorá skutočnosť nastane skôr.

Článok VI.

Sankcie

1. V prípade omeškania dodávky tovaru (bez vopred písomne dohodnutého náhradného termínu) zaplatí dodávateľ za každý deň omeškania dodávky tovaru odberateľovi zmluvnú pokutu vo výške 0,5 % z ceny nedodaného tovaru.
2. Pre prípad, že odberateľ bude v omeškaní s úhradou faktúry, dodávateľ si môže uplatniť nárok na úrok z omeškania vo výške 0,05 % z dlžnej sumy za každý deň omeškania.

Článok VII.

**Doba trvania dohody a ukončenie dohody**

* 1. Táto rámcová dohoda sa uzatvára na dobu určitú v trvaní 24 (dvadsaťštyri) mesiacov odo dňa nadobudnutia jej účinnosti resp. do vyčerpania finančného limitu – celkovej ceny vo výške XX (doplní sa pre každú rámcovú dohodu podľa konkrétnej časti)**,- € s DPH**, podľa toho, ktorá skutočnosť nastane skôr.
  2. Táto dohoda zanikne:

1. uplynutím času, na ktorý je uzatvorená;
2. vyčerpaním finančného limitu – celkovej ceny;
3. písomnou dohodou strán dohody;
4. odstúpením v zmysle Všeobecných zmluvných podmienok.

Článok VIII.

Subdodávatelia

1. Dodávateľ je povinný uviesť všetkých známych subdodávateľoch, ktorí sú známi v čase uzavretia tejto rámcovej dohody a budú sa podieľať na plnení predmetu rámcovej dohody, v rozsahu podľa prílohy č. 4 tejto dohody (ďalej len „**zoznam subdodávateľov**“). Príloha č. 4 tvorí neoddeliteľnú súčasť tejto dohody.
2. Dodávateľ je povinný bezodkladne oznámiť objednávateľom akúkoľvek zmenu údajov o subdodávateľoch uvedených v zozname subdodávateľov.
3. Ak dôjde k zmene subdodávateľa počas trvania tejto rámcovej dohody, je dodávateľ povinný písomne oznámiť objednávateľom každú zmenu subdodávateľa, a to najneskôr päť pracovných dní pred dňom, v ktorom má zmena subdodávateľa nastať.
4. Dodávateľ zodpovedá za plnenia na základe tejto rámcovej dohody tak, ako keby ich realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok plnenia/plnení vykonanej/vykonaných na základe jednotlivých objednávok.

Článok IX.

Záverečné ustanovenia

* 1. Táto zmluva nadobúda platnosť jej podpísaním oboma stranami dohody a účinnosť dňom nasledujúcim po dni jej zverejnenia na webovom sídle odberateľov podľa ust. § 47a ods. 1 zákona č. 40/1964 Zb. Občianskeho zákonníka v spojení s § 5a zákona č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií).
  2. Pokiaľ nie je v tejto rámcovej dohode stanovené inak, všetky vzťahy v nej výslovne neupravené sa riadia ustanoveniami Všeobecnými zmluvnými podmienkami, zákonom o verejnom obstarávaní, Obchodným zákonníkom a príslušnými všeobecne záväznými právnymi normami Slovenskej republiky.
  3. Akékoľvek zmeny a dodatky k tejto rámcovej dohode je možné vykonať len formou očíslovaných písomných dodatkov k dohode po ich odsúhlasení stranami dohody.
  4. Rámcová dohoda sa vyhotovuje v šiestich (6) vyhotoveniach, pričom každá zo strán dohody dostane po dva (2) vyhotovenia.
  5. Neoddeliteľnými prílohami tejto dohody sú:

1. **Príloha č. 1** – Technická špecifikácia motorových vozidiel;
2. **Príloha č. 2** – Všeobecné zmluvné podmienky;
3. **Príloha č. 3** – Vlastný návrh plnenia uchádzača (z ponuky predloženej vo verejnom obstarávaní);
4. **Príloha č. 4** – Návrh na plnenie kritéria na vyhodnotenie ponúk (z ponuky predloženej vo verejnom obstarávaní);
5. **Príloha č. 5** – Zoznam subdodávateľov.
   1. Strany dohody vyhlasujú, že sa oboznámili s textom tejto rámcovej dohody, jej obsahu porozumeli, uzavreli ju slobodne, vážne, určite a zrozumiteľne, nie v tiesni a za nevýhodných podmienok a na znak súhlasu ju dobrovoľne podpisujú.

V Bratislave, dňa .................. V Bratislave, dňa ..................

.............................................. ...................................................

za dodávateľa: za odberateľa:

**Hlavné mesto SR Bratislava**

**Ing. arch. Matúš Vallo**

primátor

V Bratislave, dňa ..................

................................................... ...................................................

za odberateľa za odberateľa

**Odvoz a likvidácia odpadu a.s. Odvoz a likvidácia odpadu a.s.**